আজহার হোসেন
আজহার হোসেন (জন্ম: মার্চ ১৫, ১৯৬৪) একজন বাংলাদেশী সাবেক ক্রিকেটার যিনি ১৯৮৮ সালে থেকে ১৯৯০ পর্যন্ত ৭ টি ওডিআই খেলেন। আশির দশকে ঘরোয়া ক্রিকেটের আকাশে আজহার খুব প্রভাবশালী ক্রিকেটার ছিলেন। ১৯৯০ সালে শারজায় নিউজিল্যান্ডের বিপক্ষে করা ৫৪ রানের ইনিংসটি তার আন্তর্জাতিক খেলোয়াড়ী জীবনের অন্যতম অর্জন। ওয়ানডেতে এটিই কোনো বাংলাদেশির প্রথম ৫০ রান। পরবর্তীতে ১৯৯৯ সালে তার ভাগ্নে মেহরাব হোসেন প্রথম বাংলাদেশি হিসেবে ওয়ানডেতে (জিম্বাবুয়ের বিপক্ষে ঢাকায়) সেঞ্চুরি করেছিলেন। ত্তিমি একজন ওপেনিং ব্যাটসম্যান হিসেবে খেলতেন ও ওয়ানডেতে অফ-ব্রেক বোলিং করে ৪টি উইকেটও নিয়েছিলেন।